Brüsszel, 2009.11.27.

COM(2009)650 végleges

Javaslat:

A TANÁCS HATÁROZATA

az Európai Közösség és a Guineai Köztársaság közötti halászati partnerségi megállapodás ideiglenes alkalmazásáról szóló, levélváltás formájában létrejött megállapodás megkötéséről szóló 2009/473/EK tanácsi határozat hatályon kívül helyezéséről

(a Bizottság előterjesztése)

INDOKOLÁS

2008. december 20-án az EK és Guinea új halászati partnerségi megállapodást és egy 2009. január 1-jétől 2012. december 31-ig hatályos jegyzőkönyvet parafált. A felek levélváltás útján létrejött megállapodásával összhangban, melyet a Tanács 2009. május 28-i határozatával jóváhagyott[1], a jegyzőkönyvet 2009. január 1-től ideiglenesen alkalmazzák mindaddig, amíg a Tanács el nem fogadja az Európai Közösség és Guinea között létrejött halászati partnerségi megállapodás megkötéséről szóló rendeletjavaslatot[2].

Azonban a 2009. szeptember 28-i tragikus események nyomán – amikor a guineai kormány fegyveres erői tüzet nyitottak tüntetőkre, ezzel több mint 150 ember halálát okozva – a Bizottság úgy döntött, megkezdi az említett megállapodás megkötéséről szóló tanácsi rendeletre irányuló javaslat visszavonása érdekében szükséges eljárásokat, és erről tájékoztatta az Európai Parlamentet és a Tanácsot is.

Az Európai Közösség és a Guineai Köztársaság közötti halászati partnerségi megállapodás megkötésére irányuló javaslatot a Bizottság 2009. november 11-i határozatával[3] visszavonta. A nemzetközi jog értelmében a Tanácsnak az Európai Közösség nevében értesítenie kell a Guineai Köztársaságot arról, hogy már nem áll szándékában megkötni az említett megállapodást.

A szerződések jogáról szóló bécsi egyezmény 25. cikke értelmében egy szerződés ideiglenes alkalmazása megszűnik, amennyiben az egyik fél arról értesíti a másik felet, amelyikkel ideiglenesen alkalmazza a szerződést, hogy nem kíván a szerződésben részes féllé válni.

A Bizottság ezért javasolja, hogy a Tanács helyezze hatályon kívül az Európai Közösség és a Guineai Köztársaság közötti halászati partnerségi megállapodás ideiglenes alkalmazásáról szóló, levélváltás formájában létrejött megállapodás megkötéséről szóló 2009/473/EK határozatát.

Javaslat:

A TANÁCS HATÁROZATA

az Európai Közösség és a Guineai Köztársaság közötti halászati partnerségi megállapodás ideiglenes alkalmazásáról szóló, levélváltás formájában létrejött megállapodás megkötéséről szóló 2009/473/EK tanácsi határozat hatályon kívül helyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére, összefüggésben a 300. cikk (2) bekezdésével,

tekintettel a Bizottság javaslatára[4],

mivel:

1. Az Európai Közösség és a Guineai Köztársaság közötti újabb halászati partnerségi megállapodás jegyzőkönyvét 2008. december 20-án parafálták, és 2009. január 1. óta ideiglenesen alkalmazzák a felek levélváltás útján létrejött megállapodásával összhangban, melyet a Tanács 2009. május 28-i határozatával[5] jóváhagyott, abban a reményben, hogy az Európai Közösség és a Guineai Köztársaság közötti halászati partnerségi megállapodást[6] megkötik.

2. A Bizottság a 2009. szeptember 28-i tragikus események nyomán – amikor a guineai kormány fegyveres erői tüzet nyitottak tüntetőkre, ezzel több mint 150 ember halálát okozva – úgy határozott, hogy visszavonja az említett halászati partnerségi megállapodás megkötéséről szóló tanácsi rendeletre irányuló javaslatát[7].

3. Az Európai Közösség és a Guineai Köztársaság közötti halászati partnerségi megállapodás ideiglenes alkalmazásáról szóló, levélváltás formájában létrejött megállapodás megkötéséről szóló 2009/473/EK tanácsi határozatot ezért indokolt hatályon kívül helyezni,

A KÖVETKEZŐKÉPPEN HATÁROZOTT:

Egyetlen cikk

Az Európai Közösség és a Guineai Köztársaság közötti halászati partnerségi megállapodás ideiglenes alkalmazásáról szóló, levélváltás formájában létrejött megállapodás megkötéséről szóló 2009/473/EK tanácsi határozat hatályát veszti.

Kelt Brüsszelben,

a Tanács részéről

[1] 2009/473/EK határozat, HL L 156., 2009.6.19.

[2] COM(2009) 120 végleges, 2009.3.12.

[3] PV (2009) 1894, 2009.11.13., 16. o.

[4] COM(2009) … végleges, ….

[5] 2009/473/EK határozat, HL L 156., 2009.6.19.

[6] COM(2009) 120 végleges, 2009.3.12.

[7] PV (2009) 1894, 2009.11.13., 16. o.